
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΔΕΥΤΕΡΟ Αρ. Φύλλου 1499 

1 Νοεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση ελεγκτικής ομάδας για τη διενέργεια ελέγ¬ 
χου στο ΕΠΙΧΕΙΡΗΣΙΑΚΟ ΠΡΟΓΡΑΜΜΑ ΑΠΑΣΧΟ¬ 
ΛΗΣΗ & ΕΠΑΓΓΕΛΜΑΤΙΚΗ ΚΑΤΑΡΤΙΣΗ, σε πρά¬ 
ξεις που συγχρηματοδοτούνται από το ΕΚΤ, στο 

πλαίσιο του Γ' ΚΠΣ. 1 

Ανάθεση έργου με σύμβαση από το Υπουργείο Εξω¬ 
τερικών. 2 

Κήρυξη υποχρεωτικής της από 1 Ιουνίου 2005 ΣΣΕ 
2005 των εργαζομένων στις Φωτοστοιχειοθετι- 
κές Επιχ/σεις όλης της χώρας. 3 


Αντικατάσταση τακτικού και αναπληρωματικών με¬ 
λών του Ειδικού Δικαστηρίου εκδικάσεως Αγωγών 
Κακοδικίας και επίλυσης διαφορών του άρθρου 
88 παρ. 2 του Συντάγματος Ειδικού Δικαστηρίου 


για το χρονικό διάστημα μέχρι 31.12.2005. 4 

Ορισμός τόπου συνεδριάσεων του Πρωτοδικείου 

Αθηνών. 5 

Αντικατάσταση αναπληρωματικών μελών του Ανω- 
τάτου Ειδικού Δικαστηρίου για το χρονικό διά¬ 
στημα μέχρι 31.12.2005. 6 

Σύσταση ειδικής νομοπαρασκευαστικής επιτροπής 
για την Δικονομία του Ελεγκτικού Συνεδρίου. 7 


Τροποποίηση και συμπλήρωση της υπ’ αριθμ. 
85999/23.7.2004 απόφασης του Υπουργού 
Δικαιοσύνης περί συγκρότησης Ομάδας Δι¬ 
οίκησης Έργου Στρατηγικού Σχεδιασμού 
(Ο.Δ.Ε.Σ.Σ.) για την υλοποίηση του Επιχειρη¬ 
σιακού Προγράμματος του Υπουργείου Δικαι¬ 
οσύνης για την Κοινωνία της Πληροφορίας», 


όπως ισχύει. 8 

Τροποποίηση της υπ’ αριθμ. 16238/22.2.1996 (Β' 141) 
απόφασης του Γενικού Γραμματέα του Υπουργεί¬ 
ου Δικαιοσύνης, «Σύσταση διανεμητικού λογαρια¬ 
σμού». 9 

Τροποποίηση Οργανισμού Εσωτερικής Υπηρεσίας 
του Νομικού Προσώπου «ΟΡΓΑΝΙΣΜΟΣ ΠΟΛΙΤΙ¬ 
ΣΜΟΥ Ν. ΓΕΝΙΑΣ & ΑΘΛΗΤΙΣΜΟΥ Δ. ΚΙΛΚΙΣ». 10 


Α ΠΟΦΑΣΕΙ Σ 

Αριθμ. 2628/Γ0051 (1) 

Σύσταση ελεγκτικής ομάδας για τη διενέργεια ελέγ¬ 
χου στο ΕΠΙΧΕΙΡΗΣΙΑΚΟ ΠΡΟΓΡΑΜΜΑ ΑΠΑΣΧΟΛΗ¬ 
ΣΗ & ΕΠΑΓΓΕΛΜΑΤΙΚΗ ΚΑΤΑΡΤΙΣΗ, σε πράξεις που 
συγχρηματοδοτούνται από το ΕΚΤ, στο πλαίσιο του 
Γ' ΚΠΣ. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 17 του ν. 2860/2000 «Δια¬ 
χείριση, παρακολούθηση και έλεγχος του Κοινοτικού 
Πλαισίου Στήριξης και άλλες διατάξεις» (ΦΕΚ Α' 251), 
όπως τροποποιήθηκε με το άρθρο 23 του ν. 3148/2003 
(ΦΕΚ Α' 136). 

2. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (ΦΕΚ Β' 1432). 

3. Την υπ’ αριθμ. 2/40508/0004/23.7.2004 απόφαση του 
Υφυπουργού Οικονομίας και Οικονομικών «Μεταβίβαση 
αρμοδιοτήτων και της εξουσίας να υπογράφουν “με 
εντολή Υφυπουργού” στο Γ.Γ. Δημοσιονομικής Πολιτικής, 
στους Γενικούς Διευθυντές και στους Προϊσταμένους 
Διευθύνσεων και Τμημάτων του Γενικού Λογιστηρίου 
του Κράτους» (ΦΕΚ Β' 1185), όπως τροποποιήθηκε με 
την υπ’ αριθμ. 2/20554/0004/19.4.2005 όμοιά της (ΦΕΚ 
Β' 556) και ισχύει. 

4. Την υπ’ αριθμ. 2/27040/0022/31.7.2003 απόφαση 
των Υφυπουργών Οικονομίας και Οικονομικών «Καθο¬ 
ρισμός αποζημίωσης των μελών των ελεγκτικών ομά¬ 
δων του άρθρου 17 (παρ. 6 και 7) του ν. 2860/2000» 
(ΦΕΚ Β'1170). 

5. Την υπ’ αριθμ. 2/7240/0022/14.3.2003 απόφαση του 
Υπουργού Οικονομίας και Οικονομικών «Καθορισμός του 
ύψους της εκτός έδρας αποζημίωσης και των εξόδων 
μετακίνησης μελών των ελεγκτικών ομάδων του άρθρου 
17 (παρ.6) του ν. 2860/2000 (ΦΕΚ 310/ Β'). 

6. Το εγκεκριμένο πρόγραμμα ελέγχων της Επιτρο¬ 
πής Δημοσιονομικού Ελέγχου (Ε.Δ.ΕΛ.) για το έτος 
2005. 

7. Το εγκεκριμένο ετήσιο πρόγραμμα Τεχνικής Βοή¬ 
θειας της Ε.Δ.ΕΛ. για το έτος 2005. 

8. Την ανάγκη διενέργειας ουσιαστικού ελέγχου στο 
ΕΠ «Απασχόληση και Επαγγελματική Κατάρτιση», σε 
δράσεις ΕΚΤ, στο πλαίσιο ελέγχου των προγραμμάτων 
του Γ ΚΠΣ. 

9. Το γεγονός ότι από τις διατάξεις αυτής της απόφα¬ 
σης προκαλείται δαπάνη 750 ευρώ, πλέον εργοδοτικών 
εισφορών, για την αμοιβή των ελεγκτών, η οποία θα θα 
καλυφθεί από το Πρόγραμμα της Τεχνικής Βοήθειας της 
Ε.Δ.ΕΛ, αποφασίζουμε: 

1. Συνιστούμε ελεγκτική ομάδα για τη διενέργεια ου¬ 
σιαστικού ελέγχου σε δράσεις ΕΚΤ του Περιφερειακού 
Επιχειρησιακού Προγράμματος ΕΠ «Απασχόληση και 
Επαγγελματική Κατάρτιση 2000-2006», στο πλαίσιο του 
Γ ΚΠΣ. 

2. Μέλη της ελεγκτικής ομάδας ορίζονται οι παρακάτω 
υπάλληλοι του ΓΛΚ: 

• Βερβέρη Αργυρή, υπάλληλος της 51ης Δ/νσης Προ¬ 
γραμματισμού και Ελέγχων, 

• Χρονόπουλος Γεώργιος, υπάλληλος της 51ης Δ/νσης 
Προγραμματισμού και Ελέγχων 

• Μπουλιγαράκη Αναστασία, υπάλληλος της 51ης Δ/ 
νσηζ Προγραμματισμού και Ελέγχων Συντονίστρια της 
ελεγκτικής ομάδας ορίζεται η Βερβέρη Αργυρή. 

3. Ο έλεγχος θα διενεργηθεί κατά το χρονικό διά¬ 
στημα από 31.10.2005 έως και 4.11.2005 στην Αθήνα, στο 
ΕΠ «Απασχόληση και Επαγγελματική Κατάρτιση» και 
συγκεκριμένα στο Μέτρο 1.3 «Παρεμβάσεις και ενέργειες 
υπέρ των ανέργων, για την προσαρμογή των δεξιοτήτων 
τους στις ανάγκες της αγοράς εργασίας», στα Υποέργα 
10(ΚΕΚ Λαμίας) και 14(ΚΕΚ Αργολίδας), του έργου με 
κωδικό ΟΠΣ 81724: «Εισαγωγή ατόμων για εκπαίδευση, 
με το σύστημα της Εναλλασσόμενης Επαγγελματικής 
Κατάρτισης (ΕΕΚ), έτους 2003 (Α' εξαμ.)» και στο Μέτρο 
4.2 «Ενίσχυση και υποστήριξη της συμμετοχής των αυ¬ 
τοαπασχολούμενων σε προγράμματα αναβάθμισης των 
δεξιοτήτων τους», στο Υποέργο 46 (Κέντρο «Δήμητρα»- 
Πατρών), του έργου με κωδικό ΟΠΣ 83446: «Κατάρτιση 
αυτοαπασχολούμενων στον Πρωτογενή Τομέα, για το 
έτος 2003». 

4. Ειδικότερα, θα ελεγχθούν οι παρακάτω τελικοί δι¬ 
καιούχοι: 

α) η Ανώνυμη Εταιρεία «Επαγγελματική Κατάρτιση 
ΑΕ», ως ΤΔ του έργου με κωδικό ΟΠΣ 81724 και, 

β) ο Οργανισμός Γεωργικής Επαγγελματικής Εκπαί¬ 
δευσης Κατάρτισης Απασχόλησης (ΟΓΕΕΚΑ) «Δήμητρα», 
ως ΤΔ του έργου με κωδικό ΟΠΣ 83446. 

Επίσης, κατά τη διάρκεια του ελέγχου πιθανόν να 
επιλεγούν και άλλα έργα/υποέργα που εκτελούν οι πα¬ 
ραπάνω ΤΔ, στο πλαίσιο του ΕΚΤ, με τυχαία δειγματο¬ 
ληψία ή κατά την κρίση της ελεγκτικής ομάδας. 

5. Έργο της Ελεγκτικής Ομάδας είναι ο έλεγχος του 
συστήματος διαχείρισης και ελέγχου, μέσω των παρα¬ 
πάνω επιλεγμένων πράξεων και ειδικότερα: 

α. η διαπίστωση της ύπαρξης επαρκούς διαδρομής 
ελέγχου σε επίπεδο κεντρικών και, περιφερειακών υπη¬ 
ρεσιών και τελικών δικαιούχων, 

β. η διαπίστωση της ορθής διαχείρισης του προγράμ¬ 
ματος σε σχέση με τα ελεγχόμενα έργα από τη Δια¬ 
χειριστική Αρχή καθώς και η αποτελεσματική εκτέλεση 
των πράξεων από τους τελικούς δικαιούχους, 


γ. η πορεία υλοποίησης των πράξεων, σύμφωνα με 
τις εθνικές και κοινοτικές διατάξεις, 
δ. η πληρότητα και νομιμότητα των δικαιολογητικών 
και λοιπών παραστατικών στοιχείων πληρωμών και 
ε. η υλοποίηση του φυσικού αντικειμένου των πράξε¬ 
ων, οι επιπτώσεις και τα αποτελέσματά τους. 

6. Μετά το πέρας του ελέγχου θα συνταχθεί έκθεση, 
εντός προθεσμίας τριών (3) μηνών, με τα αποτελέσματα 
του ελέγχου που θα υποβληθεί στη Διεύθυνση Προ¬ 
γραμματισμού και Ελέγχων του Γενικού Λογιστηρίου 
του Κράτους, για εισήγηση στην Επιτροπή Δημοσιονο¬ 
μικού Ελέγχου (Ε.Δ.ΕΛ.). 

7. Στα μέλη της ελεγκτικής ομάδας θα καταβληθεί η 
προβλεπόμενη, από την υπό στοιχείο 4 του προοιμίου 
απόφαση, αποζημίωση. 

8. Η παρούσα αποτελεί και έγκριση μετακίνησης της 
ελεγκτικής ομάδας με οποιοδήποτε μεταφορικό μέσο 
(συμπεριλαμβανομένου και του ταξί). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2005 

Με εντολή Υφυπουργού 
Η Γ ενική Διευθύντρια 
Διοίκησης και Δημοσιονομικών Ελέγχων 
ΚΟΡΙΝΝΑ ΑΝΤΩΝΟΜΑΝΩΛΑΚΗ 

-♦- 

Αριθ. Π13-28192/ΑΣ 11784 (2) 

Ανάθεση έργου με σύμβαση από το Υπουργείο 
Εξωτερικών. 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΕΞΩΤΕΡΙΚΩΝ 

Έχοντας υπόψη: 

1. Τις διατάξεις 

α) Του άρθρου 6 του ν. 2527/1997 «Τροποποίηση και 
συμπλήρωση διατάξεων του ν. 2190/1994 και άλλες δια¬ 
τάξεις» (ΦΕΚ 206Α78.10.1997). 

β) Του άρθρου 15 του ν. 3260/2004 «Ρυθμίσεις του 
συστήματος προσλήψεων και θεμάτων δημόσιας διοί¬ 
κησης» (ΦΕΚ 151 Α72004). 

γ) Του άρθρου 15 του ν. 3320/2005 «Ρυθμίσεις θεμάτων 
προσωπικού» (ΦΕΚ 48 Α72005). 

δ) Του ν. 2594/1998 «Κύρωση ως κώδικα του σχεδίου 
νόμου Οργανισμός του Υπουργείου Εξωτερικών» (ΦΕΚ 
62 Α 724.3.1998). 

2. Την υπ’ αριθμ. ΔΙΣΚΠΟ /Φ.1/8439/απόφαση των 
Υπουργών Εσωτερικών, Δημόσιας Διοίκησης και Απο¬ 
κέντρωσης και Εξωτερικών, «Σύσταση ΚΕΠ στο Υπουρ¬ 
γείο Εξωτερικών». 

3. Την υπ’ αριθμ. ΔΙΔΚ/Φ. 1/2/6139/23.3.2004 (ΦΕΚ 527/ 
Β724.3.2004) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων στους Υφυπουργούς 
Εσωτερικών, Δημόσιας Διοίκησης και Αποκέντρωσης». 

4. Την υπ’ αριθμ. Π23 ΥΦΥΠ 6671/ΑΣ 3119/19.3.2004 (ΦΕΚ 
523/τ.Β722.3.2004) κοινή απόφαση του Πρωθυπουργού 
και του Υπουργού Εξωτερικών «Καθορισμός αρμοδιοτή¬ 
των του Υπουργού Εξωτερικών Παναγιώτη Σκανδαλάκη», 
αποφασίζουμε: 

1. Καθορίζουμε τον αριθμό των φυσικών προσώπων 
που μπορεί το Υπουργείο Εξωτερικών να αναθέσει με 

σύμβαση έργου την εξυπηρέτηση πολιτών από το ΚΕΠ 
του Υπουργείου Εξωτερικών σε είκοσι ένα (21) άτομα 
ως ακολούθως: 

α) Επτά (7) πτυχιούχους Ανωτάτων Εκπαιδευτικών 
Ιδρυμάτων 

β)Ένα (1) πτυχιούχο Τεχνολογικών Ιδρυμάτων 

γ) Δεκατρείς (13) αποφοίτους Δευτεροβάθμιας Εκ¬ 
παίδευσης. 

Οι ανάδοχοι θα πρέπει να έχουν πτυχίο ή δίπλωμα 
Α.Ε.Ι, ή ισότιμο της αλλοδαπής της α' περίπτωσης, πτυ¬ 
χίο ή δίπλωμα Τ.Ε.Ι, ή ισότιμο τίτλο της ημεδαπής ή της 
αλλοδαπής της β' περίπτωσης και απολυτήριο τίτλο 
δευτεροβάθμιας εκπαίδευσης της γ' περίπτωσης. Και 
στις τρεις (3) ανωτέρω περιπτώσεις οι ανάδοχοι θα πρέ¬ 
πει να έχουν γνώσεις Η/Υ και καλή γνώση της Αγγλικής 
ή Γαλλικής ή Γερμανικής ή Ισπανικής Γλώσσας. 

2. Το χρονικό διάστημα εκτέλεσης του έργου ορίζεται 
σε είκοσι τέσσερις (24) μήνες. 

3. Η συνολική αμοιβή για όλο το χρονικό διάστημα 
εκτέλεσης του έργου, για κάθε ανάδοχο ορίζεται στις 
είκοσι έξι χιλιάδες τετρακόσια (€ 26.400,00) ΕΥΡΩ, το 
οποίο δύναται να καταβάλλεται τμηματικά ανάλογα με 
την πορεία του έργου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2005 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

ΑΠΟΣΤ. ΑΝΔΡΕΟΥΛΑΚΟΣ ΠΑΝΑΓ. ΣΚΑΝΔΑΛΑΚΗΣ 
-♦- 

Αριθ. οικ. 13032 (3) 

Κήρυξη υποχρεωτικής της από 11ουνίου 2005 ΣΣΕ 2005 
των εργαζομένων στις Φωτοστοιχειοθετικές Επιχ/ 
σεις όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη : 

1. Τις διατάξεις της παρ. 2 του άρθρου 11 του ν. 1876/ 
1990 (ΦΕΚ 27/Α/90). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης & Κοι¬ 
νωνικής Προστασίας (ΦΕΚ 598/Β/22.4.2004). 

3. Τη γνώμη που εξέφρασε το Ανώτατο Συμβούλιο 
Εργασίας κατά τη συνεδρίασή του της 30ης Σεπτεμ¬ 
βρίου 2005. 

4. Τα στοιχεία του φακέλλου από τα οποία προκύπτει 
ότι συντρέχουν οι αριθμητικές προϋποθέσεις για την 
κήρυξη υποχρεωτικής της πιο πάνω ΣΣΕ, δηλαδή ότι 
οι δεσμευόμενοι εργοδότες απασχολούν το 51% των 
εργαζομένων του κλάδου, αποφασίζουμε: 

1. Κηρύσσουμε υποχρεωτική την από 1 Ιουνίου 2005 
ΣΣΕ 2005 των εργαζομένων στις φωτοστοιχειοθετικές 
επιχ/σεις όλης της χώρας για όλους τους εργοδότες 
και εργαζομένους του κλάδου που αφορά αυτή. 

2. Η ισχύς της απόφασης αυτής αρχίζει από 6.6.2005 

3. Από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 98311 (4) 

Αντικατάσταση τακτικού και αναπληρωματικών μελών 
του Ειδικού Δικαστηρίου εκδικάσεως Αγωγών Κακο¬ 
δικίας και επίλυσης διαφορών του άρθρου 88 παρ. 2 
του Συντάγματος Ειδικού Δικαστηρίου για το χρονι¬ 
κό διάστημα μέχρι 31.12.2005. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) των άρθρων 88 παρ. 2 και 99 του Συ¬ 
ντάγματος και β) των παραγράφων 1,2 και 3 του άρθρου 
2 του ν. 693/1977 (ΦΕΚ 262 Α') όπως η παράγραφος 1 
αντικαταστάθηκε από το άρθρο 38 του ν. 2172/1993 (ΦΕΚ 
207 Α') και γ) του άρθρου 2 παρ.1 του ν. 3038/2002. 

2. Το υπ’ αριθμ. 159/2005 πρακτικό συνεδριάσεως της 
Ολομέλειας του Συμβουλίου Επικράτειας που αφορά 
την συμπληρωματική κλήρωση για την ανάδειξη α) ενός 
τακτικού και ενός αναπληρωματικού μέλους της εκ των 
Αρεοπαγιτών συνθέσεως και β) δύο αναπληρωματικών 
μελών της εκ των Συμβούλων του Ελεγκτικού Συνεδρίου, 
συνθέσεως του Ειδικού Δικαστηρίου εκδικάσεως Αγωγών 
Κακοδικίας καθώς και επίλυσης διαφορών του άρθρου 
88 παρ. 2 του Συντάγματος Ειδικού Δικαστηρίου για το 
χρονικό διάστημα μέχρι 31.12.2005, αποφασίζουμε: 

Ορίζουμε: α) Τον Ιωάννη Βερέτσο, Αρεοπαγίτη ο οποί¬ 
ος καταλαμβάνει τη θέση του τακτικού μέλους β) Την 
Ελένη Μαραμαθά, Αρεοπαγίτη, η οποία καταλαμβάνει 
τη θέση του δεύτερου αναπληρωματικού μέλους της εκ 
των Αρεοπαγιτών συνθέσεως του Ειδικού Δικαστηρίου 
Εκδικάσεως Αγωγών Κακοδικίας και επίλυσης διαφορών 
του άρθρου 88 παρ. 2 του Συντάγματος Ειδικού Δικα¬ 
στηρίου, για το χρονικό διάστημα μέχρι 31.12.2005 γ) 
τον Μιχαήλ Ζυμή, Σύμβουλο του Ελεγκτικού Συνεδρίου 
ο οποίος καταλαμβάνει τη θέση του πρώτου αναπληρω¬ 
ματικού μέλους και δ) Τον Διονύσιο Λασκαράτο, Σύμβου¬ 
λο του Ελεγκτικού Συνεδρίου ο οποίος καταλαμβάνει 
τη θέση του δεύτερου αναπληρωματικού μέλους της εκ 
των Συμβούλων του Ελεγκτικού Συνεδρίου συνθέσεως 
του Ειδικού Δικαστηρίου Εκδικάσεως Αγωγών Κακο¬ 
δικίας και επίλυσης διαφορών του άρθρου 88 παρ. 2 
του Συντάγματος Ειδικού Δικαστηρίου για το χρονικό 
διάστημα μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 98317 (5) 

Ορισμός τόπου συνεδριάσεων του Πρωτοδικείου 
Αθηνών. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α)του άρθρου 18 παρ. 1 και 3 του 

Κώδικα Οργανισμού Δικαστηρίων και Κατάστασης Δι¬ 
καστικών Λειτουργών κ.ν. 1756/1988 (Α' 35) και β)του 
άρθρου 90 του Κώδικα νομοθεσίας για την Κυβέρνηση 
και τα Κυβερνητικά Οργανα, που κυρώθηκε με το άρθρο 
πρώτο του π.δ. 63/2005 (ΦΕΚ Α' 98). 

2. Το υπ’ αριθμ. 9437/16.9.2005 έγγραφο του Προέδρου 
του Τριμελούς Συμβουλίου Διοίκησης του Πρωτοδικείου 
Αθηνών. 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε, από 16 Σεπτεμβρίου 2005, ως αίθουσες πο¬ 
λιτικών και ποινικών συνεδριάσεων του Πρωτοδικείου 
Αθηνών, τις τέσσερις (4) αίθουσες που προορίζονται 
για ακροατήρια Πολιτικών και Ποινικών Δικαστηρίων 
του νέου κτιρίου, που βρίσκεται στο χώρο του ΡΑΒΚΙΝΟ 
της τέως Σχολής Ευελπίδων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 98318 (6) 

Αντικατάσταση αναπληρωματικών μελών του Ανωτά- 
του Ειδικού Δικαστηρίου για το χρονικό διάστημα 
μέχρι 31.12.2005. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: α) του άρθρου 100 του Συντάγματος και 
β) των παραγράφων 2 και 5 του άρθρου 2 του ν. 345/1976 
όπως η παράγραφος 2 του άρθρου αυτού αντικαταστάθη- 
κε από το άρθρο 37 του ν. 2172/1993 (ΦΕΚ 207 Α'). 

2. Το υπ’ αριθμ. 158/2005 πρακτικό συνεδριάσεως της 
Ολομέλειας του Συμβουλίου της Επικράτειας που αφο¬ 
ρά την συμπληρωματική κλήρωση για την ανάδειξη τρι¬ 
ών αναπληρωματικών μελών της εκ των Αρεοπαγιτών 
συνθέσεως του Ανώτατου Ειδικού Δικαστηρίου για το 
χρονικό διάστημα μέχρι 31.12.2005, αποφασίζουμε: 

Ορίζουμε τους Αρεοπαγίτες: α) Χρύσανθο Παπούλια, β) 
Δημήτριο Λοβέρδο και γ) Κωνσταντίνο Μουλαγιάννη οι 
οποίοι καταλαμβάνουν αντίστοιχα τις θέσεις του δεύτε¬ 
ρου, τρίτου και τέταρτου αναπληρωματικού μέλους της 
εκ των Αρεοπαγιτών συνθέσεως του Ανωτάτου Ειδικού 
Δικαστηρίου για το χρονικό διάστημα μέχρι 31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Οκτωβρίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 98630 (7) 

Σύσταση ειδικής νομοπαρασκευαστικής επιτροπής για 
την Δικονομία του Ελεγκτικού Συνεδρίου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) Του άρθρου 10 του ν. 3060/2002 (ΦΕΚ Α' 242). 


β) Του άρθρου 23 παρ. 1 περ. ι' του ν. 2145/1993 (ΦΕΚ 
Α' 88). 

γ) Του άρθρου 17 του ν. 3205/2003 (ΦΕΚ Α' 297) «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις». 

δ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά Όργανα, που κυρώθηκε 
με το άρθρο πρώτο του π.δ. 63/2005 (ΦΕΚ Α' 98). 

2) Την ανάγκη σύστασης ειδικής νομοπαρασκευα¬ 
στικής επιτροπής για την Δικονομία του Ελεγκτικού 
Συνεδρίου. 

3) Το γεγονός ότι από τις διατάξεις της παρούσας 
προκαλείται δαπάνη σε βάρος του προϋπολογισμού 
του ΤΑΧΔΙΚ, η οποία θα καθορισθεί μετά το πέρας 
των εργασιών της επιτροπής, με κοινή απόφαση των 
Υπουργών Οικονομίας και Οικονομικών και Δικαιοσύνης, 
αποφασίζουμε: 

Την σύσταση ειδικής νομοπαρασκευαστικής επιτροπής 
για την Δικονομία του Ελεγκτικού Συνεδρίου, αποτε- 
λούμενης από τους: 

1. Κωνσταντίνο Κεραμέα, Ομότιμο Καθηγητή Παν/μίου 
Αθηνών, ως Πρόεδρο. 

2. Παναγιώτη Λαζαράτο, Αναπληρωτή Καθηγητή Παν/ 
μίου Αθηνών. 

3. Χρήστο Χριστοφιλόπουλο, Αντιπρόεδρο Ελεγκτικού 
Συνεδρίου ε.τ. 

4. Μιχαήλ Ζυμή, Σύμβουλο Ελεγκτικού Συνεδρίου, 

5. Νικόλαο Μηλιώνη, Σύμβουλο Ελεγκτικού Συνεδρίου. 

6. Κωνσταντίνα Ζώη, Πάρεδρο Ελεγκτικού Συνεδρίου. 

7. Κωνσταντίνο Εφεντάκη, Πάρεδρο Ελεγκτικού Συ¬ 
νεδρίου. 

8. Παναγιώτη Γιαννούτσο, Δικηγόρο. 

9. Παύλο Σαρλή, Δικηγόρο, ως μέλη. 

Χρέη γραμματέα της ανωτέρω επιτροπής θα εκτελεί 
η Ιωάννα Γκίκα, Δικηγόρος. 

Η ανωτέρω ειδική νομοπαρασκευαστική επιτροπή 
οφείλει να περατώσει το έργο της εντός ευλόγου χρό¬ 
νου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Οκτωβρίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 94086 (8) 

Τροποποίηση και συμπλήρωση της υπ’ αριθμ. 85999/ 
23.7.2004 απόφασης του Υπουργού Δικαιοσύνης περί 
συγκρότησης Ομάδας Διοίκησης Έργου Στρατηγικού 
Σχεδιασμού (Ο.Δ.Ε.Σ.Σ.) για την υλοποίηση του Επιχει¬ 
ρησιακού Προγράμματος του Υπουργείου Δικαιοσύνης 
για την Κοινωνία της Πληροφορίας», όπως ισχύει. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Την υπ’ αριθμ. 85999/23.7.2004 απόφαση του Υπουρ¬ 
γού Δικαιοσύνης (ΦΕΚ 1205Β'/5.8.2004) «Περί συγκρό- 

τησης Ομάδας Διοίκησης Έργου Στρατηγικού Σχεδια- 
σμού (Ο.Δ.Ε.Σ.Σ.) για την υλοποίηση του Επιχειρησιακού 
Προγράμματος του Υπουργείου Δικαιοσύνης για την 
Κοινωνία της Πληροφορίας». 

2. Την υπ’ αριθμ. 2/61077/0022/16.11.2004 (ΦΕΚ 1735/ 
Β'/24.11.2004) κοινή υπουργική απόφαση Οικονομίας 
και Οικονομικών και Δικαιοσύνης «Περί καθορισμού 
αποζημίωσης των μελών της Ομάδας ΔιοίκησηςΈργου 
Στρατηγικού Σχεδιασμού (Ο.Δ.Ε.Σ.Σ.) για την υλοποίηση 
του Επιχειρησιακού Προγράμματος του Υπουργείου Δι¬ 
καιοσύνης για την Κοινωνία της Πληροφορίας». 

3. Την υπ’ αριθμ. 4939/14.2.2005 απόφαση του Υπουρ¬ 
γού Δικαιοσύνης (ΦΕΚ 196/Β'/15.2.2005) «Τροποποίηση 
της υπ’ αριθμ. 85999/23.7.2004 απόφασης του Υπουργού 
Δικαιοσύνης περί συγκρότησης Ομάδας ΔιοίκησηςΈρ- 
γου Στρατηγικού Σχεδιασμού (Ο.Δ.Ε.Σ.Σ.) για την υλοποί¬ 
ηση του Επιχειρησιακού Προγράμματος του Υπουργείου 
Δικαιοσύνης για την Κοινωνία της Πληροφορίας». 

4. Την υπ’ αριθμ. 94779/8.3.2005 απόφαση του Υπουρ¬ 
γού Δικαιοσύνης (ΦΕΚ 358/21.3.2005) «Συμπλήρωση της 
υπ’ αριθμ. 85999/23.7.2004 απόφασης του Υπουργού Δι¬ 
καιοσύνης περί συγκρότησης Ομάδας ΔιοίκησηςΈργου 
Στρατηγικού Σχεδιασμού (Ο.Δ.Ε.Σ.Σ.) για την υλοποίηση 
του Επιχειρησιακού Προγράμματος του Υπουργείου Δι¬ 
καιοσύνης για την κοινωνία της Πληροφορίας». 

5. Την υπ’ αριθμ. 32205/14.4.2005 απόφαση του Υπουρ¬ 
γού Δικαιοσύνης (ΦΕΚ 513/Β"/18.4.2005) «Τροποποίηση 
της υπ’ αριθμ. 85999/23.7.2004 απόφασης του Υπουργού 
Δικαιοσύνης περί συγκρότησης Ομάδας ΔιοίκησηςΈρ- 
γου Στρατηγικού Σχεδιασμού (Ο.Δ.Ε.Σ.Σ.) για την υλοποί¬ 
ηση του Επιχειρησιακού Προγράμματος του Υπουργείου 
Δικαιοσύνης για την Κοινωνία της Πληροφορίας». 

6. Την υπ’ αριθμ. 66019/7.7.2005 απόφαση του Υπουρ¬ 
γού Δικαιοσύνης (ΦΕΚ 1005/Β718.7.2005) «Τροποποίηση 
της υπ’ αριθμ. 85999/23.7.2004 απόφασης του Υπουργού 
Δικαιοσύνης περί συγκρότησης Ομάδας ΔιοίκησηςΈρ- 
γου Στρατηγικού Σχεδιασμού (Ο.Δ.Ε.Σ.Σ.) για την υλοποί¬ 
ηση του Επιχειρησιακού Προγράμματος του Υπουργείου 
Δικαιοσύνης για την Κοινωνία της Πληροφορίας». 

7. Την ανάγκη διεύρυνσης της Ομάδας ΔιοίκησηςΈρ- 
γου Στρατηγικού Σχεδιασμού (Ο.Δ.Ε.Σ.Σ.) για την υλο¬ 
ποίηση του Επιχειρησιακού Προγράμματος του Υπουρ¬ 
γείου Δικαιοσύνης για την Κοινωνία της Πληροφορίας, 
αποφασίζουμε: 

Τροποποιούμε και συμπληρώνουμε την υπ’ αριθμ. 
85999/23.7.2004 απόφασή μας «Περί συγκρότησης 
Ομάδας Διοίκησης Έργου Στρατηγικού Σχεδιασμού 
(Ο.Δ.Ε.Σ.Σ.) για την υλοποίηση του Επιχειρησιακού 
Προγράμματος του Υπουργείου Δικαιοσύνης για την 
Κοινωνία της Πληροφορίας», όπως τροποποιήθηκε και 
συμπληρώθηκε ως εξής: 

Α) Αντικαθιστούμε το μέλος της Ο.Δ.Ε.Σ.Σ. Αθανάσιο 
Παναγιωτόπουλο, Προϊστάμενο του Αυτοτελούς Τμή¬ 
ματος Ποινικού Μητρώου της Κ.Υ.Υ.Δ. από την Μαρία 
Ρωμαντζά, Προϊστάμενη της Διεύθυνσης Οργάνωσης 
και Πληροφορικής της Κ.Υ.Υ.Δ. 

Β) Συμπληρώνουμε την ως απόφαση και ορίζουμε την 
Σπυριδούλα Βελέντζα, Προϊσταμένη του Τμήματος Ει¬ 
σαγωγής, Ανάπτυξης & Υποστήριξης Πληροφοριακών 
Συστημάτων της Κ.Υ.Υ.Δ., ως νέο μέλος της Ο.Δ.Ε.Σ.Σ. 

Η επιπλέον αμοιβή που θα προκύψει από την παρούσα 
απόφαση, θα καθοριστεί με νεότερη απόφαση. 

Κατά τα λοιπά ισχύει η υπ’ αριθμ. 85999/23.7.2004 από¬ 


φασή μας, όπως τροποποιήθηκε και συμπληρώθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 
-♦- 

Αριθ. 79148 (9) 

Τροποποίηση της υπ’ αριθμ. αριθμ. 16238/22.2.1996 (Β' 141) 
απόφασης του Γενικού Γραμματέα του Υπουργεί¬ 
ου Δικαιοσύνης, «Σύσταση διανεμητικού λογαρια¬ 
σμού». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων: α) 9 του ν. 1093/1980, 
(Α' 270) «περί τροποποιήσεως διατάξεων του Κώδικος 
περί Δικηγόρων και άλλων διατάξεων», όπως έχει αντι- 
κατασταθεί με το άρθρο 33, παρ. 1, του ν. 2915/2001 
(Α' 109), β) 22, παρ. 10α, του ν. 1868/1989 (Α' 230), «Τρο¬ 
ποποίηση, αντικατάσταση και συμπλήρωση διατάξεων 
του ν. 1756/1988, «Κώδικας οργανισμού δικαστηρίων και 
κατάστασης δικαστικών λειτουργών», τροποποίηση δια¬ 
τάξεων του ν.δ. 3026/1954, «Περί Κώδικος Δικηγόρων» και 
άλλες διατάξεις», γ) 8, παρ. 1 εδ.α', του ν. 2882/2001 (Α' 
17), όπως έχει αντικατασταθεί με το άρθρο 31, παρ. γ', 
του ν. 3130/2003 (Α' 76). 

2. Την υπ’ αριθμ. 56568/28.5.2004 (Β' 842) απόφαση του 
Υπουργού Δικαιοσύνης, «Μεταβίβαση αρμοδιοτήτων του 
Υπουργού Δικαιοσύνης στο Γενικό Γραμματέα, στους 
Γ ενικούς Διευθυντές, στους Διευθυντές κ.λπ.». 

3. Την υπ’ αριθμ. αριθ. 16238/22.2.1996 (Β' 141) απόφαση 
του Γενικού Γραμματέα του Υπουργείου Δικαιοσύνης, 
«Σύσταση διανεμητικού λογαριασμού». 

4. Την υπ’ αριθ. 14/15.7.2005 απόφαση του Διοικητικού 
Συμβουλίου του Δικηγορικού Συλλόγου Κοζάνης, με την 
οποία τροποποιείται η προγενέστερη απόφασή του, 
υπ’ αριθμ. 26/19.12.1994, περί συστάσεως διανεμητικού 
λογαριασμού. 

5. Το γεγονός, ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Την τροποποίηση της απόφασης του Γ ενικού Γ ραμμα- 
τέα του Υπουργείου Δικαιοσύνης, αριθ. 16238/22.2.1996 
(Β'141), ως ακολούθως: 

1. Διατηρείται ο συσταθείς ιδιαίτερος διανεμητικός 
λογαριασμός, στον όποιο θα περιέρχεται η καταβαλ¬ 
λόμενη αμοιβή των μελών του Δικηγορικού Συλλόγου 
Κοζάνης, για παράσταση σε υποθέσεις αναγκαστικών 
απαλλοτριώσεων. 

2. Η παρακράτηση θα συντελείται επί της αμοιβής των 
πληρεξουσίων δικηγόρων του καθού η απαλλοτρίωση 
και επί της δικαστικής δαπάνης, όπως αυτές (αμοιβή και 
δικαστική δαπάνη) θα καθορίζονται από τις δικαστικές 
αποφάσεις σε συνδυασμό με τις σχετικές διατάξεις του 
Κώδικα περί Δικηγόρων. 

3. Το ποσοστό που θα παρακρατείται υπέρ του Δι¬ 
κηγορικού Συλλόγου Κοζάνης, από την αμοιβή και τη 
δικαστική δαπάνη του καθού η απαλλοτρίωση, παραμέ¬ 
νει (διατηρείται) στο εβδομήντα πέντε τοις εκατό (75%), 

το δε εναπομείναν υπόλοιπο ποσοστό του είκοσι πέντε 
τοις εκατό (25%) αποδίδεται στο δικαιούχο δικηγόρο. 

4. Τα εισπραττόμενα από την παρακράτηση χρηματικά 
ποσά, κατατίθενται σε ιδιαίτερο λογαριασμό αμέσως, 
από τον Πρόεδρο του Δικηγορικού Συλλόγου Κοζάνης 
και επ’ ονόματι του Προέδρου και του Ταμία του Δι¬ 
κηγορικού Συλλόγου, σε υποκατάστημα μίας από τις 
Τράπεζες που λειτουργούν στην Κοζάνη. 

5. Τα κατ’ αυτόν τον τρόπο συγκεντρούμενα και κα¬ 
τατιθέμενα χρηματικά ποσά, τα προερχόμενα από την 
ανωτέρω παρακράτηση του ποσοστού, εβδομήντα πέ¬ 
ντε τοις εκατό (75%) από την καταβαλλόμενη αμοιβή 
στα μέλη του Δικηγορικού Συλλόγου Κοζάνης από τις 
υποθέσεις αναγκαστικών απαλλοτριώσεων, θα αναλαμ¬ 
βάνονται και θα διανέμονται από τον καταθέσαντα αυτά 
Πρόεδρο του Δικηγορικού Συλλόγου Κοζάνης, μετά από 
απόφαση του Διοικητικού Συμβουλίου του Δικηγορικού 
Συλλόγου Κοζάνης. 

6. Δικαιούχοι του προϊόντος της διανομής είναι μόνο 
οι δικηγόροι που είναι εγγεγραμμένοι στα μητρώα του 
Δικηγορικού Συλλόγου Κοζάνης κατά την καθορισθείσα 
πρώτη δικάσιμο συζήτησης της αίτησης για τον κα¬ 
θορισμό προσωρινής μονάδας και όχι της τυχόν μετά 
από αναβολή όμοιας, διατηρούν δε γραφείο και έχουν 
ενεργό συμμετοχή στην άσκηση της δικηγορίας στο 
Πρωτοδικείο Κοζάνης τόσο κατά το χρόνο της καθορι- 
σθείσας πρώτης δικασίμου όσο και κατά το χρόνο που 
διενεργείται η διανομή. Για τους δικαιούχους της δια¬ 
νομής αποφασίζει κάθε φορά το Διοικητικό Συμβούλιο 
με βάση τις αρχές αυτής της παραγράφου. 

7. Σε περίπτωση εξόδου για οποιοδήποτε λόγο από τη 
δικηγορία (μετάθεση, θάνατος, διορισμός στο Δημόσιο 
ή σε άλλη θέση κάποιου μέλους του Δικηγορικού Συλ¬ 
λόγου Κοζάνης κ.λπ.), οι εξερχόμενοι δικαιούχοι, μετατι¬ 
θέμενοι, κληρονόμοι του θανόντος και διορισθέντες, θα 
μετέχουν μόνο της πρώτης διανομής μερίσματος μετά 
την έξοδό τους, χωρίς να έχουν δικαίωμα συμμετοχής 
στις μετέπειτα διανομές. 

Εξαίρεση θα συνιστά η περίπτωση εξόδου από το 
επάγγελμα, δικηγόρου που χειρίστηκε υποθέσεις απαλ¬ 
λοτρίωσης, ο οποίος θα δικαιούται μερίσματος της 
συγκεκριμένης περίπτωσης απαλλοτρίωσης (που χει¬ 
ρίστηκε) ανεξαρτήτως του χρόνου διανομής σε σχέση 
με το χρόνο εξόδου. 

8. Διαφωνία των τυχόν αποκλεισμένων της διανομής 
κρίνεται με οριστική απόφαση του Διοικητικού Συμβου¬ 
λίου του Συλλόγου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Οκτωβρίου 2005 

Με εντολή Υπουργού 
Ο Προϊστάμενος της Διεύθυνσης 

I. ΠΑΠΑΝΑΓΙΩΤΟΥ 

-♦- 

Αριθ. 4945 (10) 

Τροποποίηση Οργανισμού Εσωτερικής Υπηρεσίας του 
Νομικού Προσώπου «ΟΡΓΑΝΙΣΜΟΣ ΠΟΛΙΤΙΣΜΟΥ Ν. 
ΓΕΝΙΑΣ & ΑΘΛΗΤΙΣΜΟΥ Δ. ΚΙΛΚΙΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του ν. 1188/1981 όπως 


τροποποιήθηκε με τις διατάξεις του άρθρου 8 παρ. 5 
του ν. 2307/1995. 

2. Τις διατάξεις των Προεδρικών Διαταγμάτων 37/1987 
& 22/1990, 50/2001 όπως τροποποιήθηκαν με τις διατά¬ 
ξεις του π.δ. 347/2003. 

3. Τις διατάξεις των άρθρων 7, 9, 11, 12,19, 20, 34, 36 
& 38 του ν. 2190/1994. 

4. Τ ις διατάξεις των άρθρων 11 & 18 του ν. 2539/1997. 

5. Την υπ’ αριθμ. 314/1993 απόφαση του Δ.Σ. Κιλκίς 
και την Ε.7153/6.10.1994 απόφαση του Νομάρχη Κιλκίς, 
η οποία δημοσιεύθηκε στο (ΦΕΚ 796/24.10.1994 Τεύχος 
Δεύτερο) και αφορά την σύσταση Νομικού Προσώπου 
στον Δήμο Κιλκίς με την επωνυμία «ΟΡΓΑΝΙΣΜΟΣ ΠΟ¬ 
ΛΙΤΙΣΜΟΥ Ν. ΓΕΝΙΑΣ & ΑΘΛΗΤΙΣΜΟΥ Δ. ΚΙΛΚΙΣ». 

6. Την υπ’ αριθμ. 18/2005 απόφαση του Δ.Σ. του ΟΠΟΝ- 
ΓΑ με την οποία τροποποιεί τον Ο.Ε.Υ. του. 

7. Την υπ’ αριθμ. 319/2005 απόφαση του Δ.Σ. του Δήμου 
Κιλκίς με την οποία εκφέρει σύμφωνη γνώμη για την 
τροποποιήσει του Ο.Ε.Υ. του Νομικού Προσώπου. 

8. Την υπ’ αριθμ. 7/2005 γνωμοδότηση του Υπηρεσια¬ 
κού Συμβουλίου των Ο.Τ.Α. Ν. Κιλκίς. 

9. Την υπ’ αριθμ. 5631/26.7.2000 απόφαση του Γ.Γ.Π.Κ.Μ. 
«περί μεταβίβασης αρμοδιοτήτων υπογραφής με εντολή 
Γενικού Γραμματέα Περιφέρειας Κεντρικής Μακεδο¬ 
νίας στην Δ/ντρια Τοπικής Αυτοδιοίκησης & Δ/σης», 
αποφασίζουμε: 

Τροποποιούμε την υπ’ αριθμ. Ε. 7153/6.10.1994 απόφαση 
του Νομάρχη Κιλκίς ως εξής : 

- ΠΕΡΙΕΧΟΜΕΝΟ ΟΡΓΑΝΙΣΜΟΥ ΕΣΩΤΕΡΙΚΗΣ ΥΠΗ¬ 
ΡΕΣΙΑΣ 

Με τον παρόντα οργανισμό καθορίζονται η εσωτερική 
διάρθρωση των υπηρεσιών του ΟΠΟΝΓΑ, οι αρμοδιότη¬ 
τες και τα αντικείμενα αυτών, οι θέσεις κατά κατηγορίες 
και κλάδους. 

- ΓΕΝΙΚΗ ΜΟΡΦΗ ΟΡΓΑΝΩΣΗ ΤΟΥ ΟΠΟΝΓΑ 

Ο ΟΠΟΝΓ Α διοικείται από το ΔΣ του, η σύνθεση και 
οι αρμοδιότητές του ορίζονται από τις διατάξεις του 
Δημοτικού και Κοινοτικού Κώδικα και τις διατάξεις του 
Κανονισμού Ίδρυσής του. 

- ΕΡΜΗΝΕΙΑ - ΜΕΤΑΒΟΛΗ ΤΟΥ Ο.Ε.Υ. 

Οι διατάξεις του ΟΕΥ συμπληρώνονται και ερμηνεύο¬ 
νται με απόφαση Δ.Σ. Οι αρμοδιότητες των επιμέρους 
διοικητικών ενοτήτων θεωρούνται ενδεικτικές και όχι 
αποκλειστικές και επομένως μπορεί να ανατίθενται από 
τον προϊστάμενο στο προσωπικό, καθήκοντα κάθε ενό¬ 
τητας που δεν αναφέρονται με συγκεκριμένο τρόπο 
στην αντίστοιχη περιγραφή του περιεχομένου εργασίας 
του, αλλά εντάσσονται στο ουσιαστικό περιεχόμενό 
της. 

ΟΡΓΑΝΩΤΙΚΗ ΔΙΑΡΘΡΩΣΗ ΥΠΗΡΕΣΙΩΝ 
Αρθρο Ιο 

ΤΜΗΜΑ ΔΙΟΙΚΗΤΙΚΩΝ ΚΑΙ ΟΙΚΟΝΟΜΙΚΩΝ ΥΠΗΡΕΣΙΩΝ 

1. Γραφείο Γραμματειακής Υποστήριξης, Διοίκησης 
Προσωπικού, Πρωτοκόλλου, Αρχείων, Διεκπεραίωσης 
και Αλληλογραφίας. 

2. Γραφείο Οικονομικής Υπηρεσίας 

3. Γ ραφείο Πολιτιστικών Δραστηριοτήτων 

4. Γ ραφείο γενικών καθηκόντων. 

Αρθρο 2ο 

ΑΡΜΟΔΙΟΤΗΤΕΣ ΥΠΗΡΕΣΙΑΚΩΝ ΜΟΝΑΔΩΝ 

Τα αντικείμενα και οι αρμοδιότητες των προαναφερ- 
θέντων υπηρεσιακών μονάδων ορίζονται ως εξής: 

Γραφείο Γραμματειακής Υποστήριξης, Διοίκησης Προ¬ 
σωπικού, Πρωτοκόλλου, Αρχείου, Διεκπεραίωσης και 
Αλληλογραφίας 

-Δακτυλογραφεί, αναπαράγει, διεκπεραιώνει, αρχει¬ 
οθετεί την προσωπική αλληλογραφία, τηρεί το αρχείο 
αποφάσεων του προέδρου. 

-Τηρεί πρωτόκολλο εισερχομένων και εξερχόμενων 
εγγράφων. 

-Τηρεί τα πρακτικά των συμβουλίων. 

-Συγκεντρώνει στοιχεία ή έγγραφα που πρέπει να 
υπογράφουν από τον Πρόεδρο και μεριμνά για την υπο¬ 
γραφή ή διεκπεραίωσή τους. 

-Πληροφορεί και ενημερώνει τους δημότες για τη λει¬ 
τουργία και δράση του ΟΠΟΝΓΑ. 

-Επιμελείται της παραλαβής, του πρωτοκόλλου και 
της συσχέτισης των εισερχομένων και εξερχόμενων 
αιτήσεων και εγγράφων καθώς και την τήρηση πρωτο¬ 
τύπων στο αρχείο. 

-Ενεργεί τις διαδικασίες πρόσληψης προσωπικού. 

-Τηρεί τους φακέλους υπηρεσίας και μεταβολών στην 
υπηρεσιακή κατάσταση των υπαλλήλων. 

-Τηρεί τις διαδικασίες στελέχωσης και σχετικής αξιο¬ 
λόγησης των θέσεων εργασίας. 

-Τηρεί ενημερωμένα τα μητρώα προσωπικού, παρακο¬ 
λουθεί, επιβλέπει την τήρηση ωραρίου εργασίας προ¬ 
σωπικού και συντονίζει τις άδειες αυτού. 

-Μεριμνά για την τακτική και έγκαιρη πληρωμή των 
κάθε είδους αποδοχών προσωπικού. 

-Παρακολουθεί την απόδοση των ασφαλιστικών ει¬ 
σφορών στους ασφαλιστικούς φορείς και την τακτοποί¬ 
ηση των ενσήμων των ασφαλισμένων στο ΙΚΑ. 

Γ ραφείο Οικονομικής Υπηρεσίας 

-Εχει την ευθύνη του συνολικού οικονομικού προγραμ¬ 
ματισμού του ΟΠΟΝΓ Α. 

-Καταρτίζει τον προϋπολογισμό εσόδων και εξόδων 
και τις εισηγητικές τους εκθέσεις. 

-Παρακολουθεί την πορεία εκτέλεσης του προϋπο¬ 
λογισμού εσόδων-εξόδων και εισηγείται πιθανές ανα¬ 
μορφώσεις του. 

-Μεριμνά για την ψήφιση μαζικών πιστώσεων του προ¬ 
ϋπολογισμού συντάσσοντας τις σχετικές εισηγήσεις του 
Προέδρου προς το Δ.Σ. 

-Έχει την οικονομική διαχείριση των προγραμμάτων 
της ευρωπαϊκής Ένωσης που συμμετέχει ο ΟΠΟΝΓΑ. 

-Ελέγχει τη νομιμότητα και πληρότητα των δικαιολο- 
γητικών και των παραστατικών στοιχείων κάθε δαπά¬ 
νης, καθώς και την ύπαρξη ανάλογης πίστωσης στον 
προϋπολογισμό και εκδίδει τα χρηματικά εντάλματα 
πληρωμής τα οποία μετά την υπογραφή τους από τα 
αρμόδια όργανα προωθεί στην ταμειακή υπηρεσία του 
Δήμου για εξόφλησή τους. 

-Εκδίδει τα χρηματικά εντάλματα, τα καταχωρεί στα 
αντίστοιχα βιβλία και προωθεί την αρχειοθέτηση των 
στελεχών τους σε ειδικούς φακέλους. 

-Συντάσσει απολογιστικές καταστάσεις εσόδων και 
πληρωθέντων χρηματικών ενταλμάτων. 

-Επιμελείται και ενεργεί όλες τις διαδικασίες για την 
παραγγελία των προμηθειών και την έγκαιρη παραλαβή 
των κάθε είδους προμηθευόμενων υλικών και ειδών. 


-Συντάσσει τα πρωτόκολλα παραλαβής των προμη¬ 
θευόμενων ειδών και μεριμνά για τη σύγκληση της επι¬ 
τροπής η οποία παραλαμβάνει τα είδη και υπογράφει 
τα σχετικά πρωτόκολλα. 

-Επιμελείται την έγκαιρη έναρξη των απαιτούμενων 
προμηθευτικών διαδικασιών (πρόχειρος διαγωνισμός, 
δημοπρασία, απ’ ευθείας ανάθεση) σύμφωνα με τους 
εκάστοτε ισχύοντες κανονισμούς προμηθειών των 
ΟΤΑ. 

Γ ραφείο πολιτιστικών αρμοδιοτήτων 

-Δημιουργία, λειτουργία και στήριξη των ερασιτεχνι¬ 
κών ομάδων (μουσική, θέατρο, ζωγραφική, φωτογραφία 
κλπ). 

-Διοργάνωση θεσμοθετημένων πολιτιστικών εκδηλώ¬ 
σεων φορέων και ομάδων. 

-Διοργάνωση ποικίλων πολιτιστικών εκδηλώσεων. 

-Φιλοξενία μεγάλων θεατρικών παραγωγών, συναυ¬ 
λιών κλπ. 

-Επιμελείται της δημοσίευσης στον τύπο των πραγ¬ 
ματοποιούμενων εκδηλώσεων. 

-Είναι υπεύθυνο για την πολιτιστική οργάνωση και 
τον προγραμματισμό των εκδηλώσεων, οργανώνει τα 
τμήματα καλλιτεχνικής παιδείας. 

-Προβάλλει τις δραστηριότητες του φορέα και επιμε¬ 
λείται της σύνταξης και έκδοσης ενημερωτικών εντύ¬ 
πων. 

-Ενημερώνει τον Πρόεδρο για εκδηλώσεις που γίνο¬ 
νται από άλλους φορείς. 

-Οργανώνει και λειτουργεί κάθε μορφής αθλητικές 
εκδηλώσεις, συναντήσεις, προγράμματα μαζικού αθλη¬ 
τισμού αλλά και ειδικά προγράμματα αθλητικής παι¬ 
δείας. 

-Μεριμνά για την έγκαιρη ψήφιση των πιστώσεων που 
απαιτούνται για την πραγματοποίηση όλων των προα- 
ναφερομένων δραστηριοτήτων. 

Αρθρο 3ο 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Οι θέσεις της κατηγορίας ΠΕ κατατάσσονται στους 
βαθμούς που ο σχετικός νόμος ορίζει, της ΤΕ και ΔΕ 
κατατάσσονται στους βαθμούς που ο σχετικός νόμος 
ορίζει. 

Οι θέσεις της κατηγορίας ΥΕ κατατάσσονται στους 
βαθμούς που ο σχετικός νόμος ορίζει. 


ΚΛΑΔΟΣ ΕΙΔΙΚΟΤΗΤΑ ΘΕΣΕΙΣ 

ΠΕ 1 ΔΙΟΙΚΗΤΙΚΟΥ 1 

ΠΕ10 ΓΥΜΝΑΣΤΗ 1 

ΤΕ 1 ΒΙΒΛΙΟΘΗΚΟΝΟΜΟΥ 1 

ΔΕ 1 ΔΙΟΙΚΗΤΙΚΟΥ 2 

ΥΕ 1 ΓΕΝΙΚΩΝ ΚΑΘΗΚΟΝΤΩΝ 1 


Για τον διορισμό, τα καθήκοντα, τους περιορισμούς, 
το χρόνο εργασίας, την αστική ευθύνη, τα δικαιώματα, 
τις άδειες, τις μεταβολές υπηρεσιακής κατάστασης, τα 
πειθαρχικά αδικήματα, τη λύση της υπαλληλικής σχέσης 
και την ιατροφαρμακευτική περίθαλψη των υπαλλήλων 
εφαρμόζονται οι εκάστοτε ισχύουσες διατάξεις περί 
δημοτικών υπαλλήλων. 

Σε ότι δε αφορά θέσεις με σχέση εργασίας ιδιωτικού 
δικαίου ορισμένου χρόνου (1 θέση) για την αντιμετώπιση 
εποχιακών, περιοδικών και πρόσκαιρων αναγκών (ν. 2503/ 
1997 άρθ. 18 παρ. 12) η ενδεχόμενη πλήρωσή τους θα 

γίνει σύμφωνα με τις ισχύουσες κάθε φορά διατάξεις 
και εγκυκλίους που αφορούν στο προσωπικό αυτό. 

Άρθρο 4ο 

Κάθε εργαζόμενος στον ΟΠΟΝΓΑ κατέχει μία συγκε¬ 
κριμένη θέση εργασίας, ο τίτλος της οποίας αντιστοιχεί 
κατά το δυνατό στο πραγματικό της περιεχόμενο. 

Σε κάθε διοικητική ενότητα του ΟΠΟΝΓΑ προβλέπο- 
νται συγκεκριμένες θέσεις εργασίας. Οι θέσεις αυτές 
δεν είναι απαραίτητο να καλύπτονται όλες. Η κάλυψή 
τους και ο αριθμός των στελεχών ανά θέση εργασίας 
εξαρτάται από τις λειτουργίες και τις δραστηριότητες 
του ΟΠΟΝΓΑ. 

Η κατανομή του προσωπικού στις διάφορες υπηρεσίες 

- γραφεία και η ανάθεση στο προσωπικό των καθη¬ 
κόντων τόσο αυτών που αναφέρονται στον παρόντα 
οργανισμό όσο και αυτών που πιθανώς να προκόψουν 
στο μέλλον γίνεται με απόφαση του Προέδρου ανά¬ 
λογα με τις ανάγκες των υπηρεσιακών αναγκών που 
παρουσιάζονται κάθε φορά και βάση των προσόντων 
των υπαλλήλων, την πείρα και τις γνώσεις αυτών σε 
ειδικά αντικείμενα. 

Ο προϊστάμενος του τμήματος Διοικητικών υπηρεσιών 
επιλέγεται από Υπηρεσιακό Συμβούλιο των κλάδων ΠΕΙ 
ή ΤΕ1 ή ΔΕΙ. 

Προϊστάμενος 

Αρμοδιότητες προϊσταμένων: 

Ο Προϊστάμενος του τμήματος μιας διοικητικής ενό¬ 
τητας ευθύνεται έναντι του προέδρου για την αποτε¬ 
λεσματική και αποδοτική εκτέλεση των λειτουργιών 
της ενότητας, προγραμματίζοντας, οργανώνοντας, 
στελεχώνοντας, συντονίζοντας και ελέγχοντας τις επί 
μέρους δραστηριότητες και τομείς δράσης έτσι ώστε 
να εκπληρώνονται οι στόχοι του ΟΠΟΝΓΑ βάση των 
αντίστοιχων προγραμμάτων πολιτιστικής δράσης. 

Ειδικότερα ο προϊστάμενος: 

Διατυπώνει τους στόχους και τα προγράμματα δρά¬ 
σης της διοικητικής ενότητας καθώς και τους αντί¬ 
στοιχους προϋπολογισμούς των διαφόρων τμημάτων, 
καλλιτεχνικής παιδείας, γραφείο προγραμματισμού 

- συντονισμού εκδηλώσεων, τύπου-δημοσίων σχέσεων, 
έκδοση έντυπου υλικού. 

Εποπτεύει, αξιολογεί και προσανατολίζει το προσωπι¬ 
κό διοικητικής ενότητας μεριμνώντας για την ανάπτυ¬ 
ξη και επιμόρφωσή τους, τη βελτίωση των συνθηκών 
εργασίας και τη διατήρηση αρμονικών εργασιακών 
σχέσεων. 

Προετοιμάζει τους απολογισμούς δράσης και οικονο¬ 
μικούς απολογισμούς σε συνεργασία με την οικονομική 
υπηρεσία. 

Παραλαμβάνει την αλληλογραφία που σχετίζεται με 
τις αρμοδιότητες της διοικητικής μονάδας και τη δια¬ 


νέμει στις αρμόδιες υπηρεσιακές μονάδες ή υπαλλή¬ 
λους. 

Έχει την ευθύνη ελέγχου και θεώρησης όλων των εγ¬ 
γράφων των υπαλλήλων της διοικητικής ενότητας που 
εποπτεύει καθώς και των εισηγήσεων των κατώτερων 
ιεραρχικά επιπέδων με ενυπόγραφη πάντοτε σημείωσή 
του στα σχετικά έγγραφα και παράλληλα υποχρέωση 
έγκαιρης και αιτιολογημένης ενημέρωσης του ανώτερου 
ιεραρχικού επιπέδου. 

Συνεργάζεται με άλλους φορείς του Δήμου. 

Παρακολουθεί τη νομοθεσία, ενημερώνει το προσω¬ 
πικό και μεριμνά για την τήρηση των νομικών διατά¬ 
ξεων. 

Μεριμνά για την βελτίωση της αποτελεσματικότητας 
της δράσης της διοικητικής ενότητας, τη βελτίωση της 
ενότητας, την βελτίωση της απόδοσης του ανθρώπινου 
δυναμικού και των τεχνικών μέσων, την καλύτερη εξυ¬ 
πηρέτηση του πολίτη και την καλύτερη ανταπόκριση 
της διοικητικής μονάδας στις τοπικές ανάγκες. 

Αρθρο 5ο 

Ακροτελεύτιο άρθρο: Κάλυψη δαπάνης 

Στον προϋπολογισμό του τρέχοντος έτους υπάρχουν 
εγκεκριμένες στους αντίστοιχους Κωδικούς Αριθμούς 
για την κάλυψη της μισθοδοσίας του υπάρχοντος προ¬ 
σωπικού ποσού 40.500 €. 

Η μελλοντική επιβάρυνση του προϋπολογισμού του 
ΟΠΟΝΓΑ από την απόφαση αυτή δεν είναι δυνατόν να 
υπολογιστεί. 

Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων. 

Η κατανομή του προσωπικού στις επιμέρους οργανι¬ 
κές μονάδες γίνεται με απόφαση του Προέδρου, λαμβά- 
νοντας υπόψη τις λειτουργικές ανάγκες των μονάδων, 
τα προσόντα, την πείρα και τις ειδικές γνώσεις των 
υπαλλήλων. 

Η ισχύς του παρόντος Οργανισμού αρχίζει από τη 
δημοσίευσή του στην Εφημερίδα της Κυβέρνησης οπότε 
παύει και κάθε προηγούμενη σχετική απόφαση. 

Κατά τα λοιπά ισχύει ως έχει η Ε. 7153/6.10.1994 από¬ 
φαση του Νομάρχη Κιλκίς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 30 Σεπτεμβρίου 2005 

Με εντολή Γενικού Γραμματέα Περιφέρειας 
Η Προϊσταμένης Διεύθυνσης 
ΚΥΡΙΑΚΗ ΤΥΜΠΑΝΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




